nahid-hub/BLUGE-bengali-wikipedia-section-title-prediction huggingface dataset:
২০১৫ সালের মেডিকেল ও ডেন্টাল ভর্তি পরীক্ষার প্রশ্ন ফাঁসের গুরুতর অভিযোগ উঠে। এ ব্যাপারে তীব্র আন্দোলনের প্রেক্ষিতে একটি গণতদন্ত কমিটি গঠন করা হয়। পরবর্তীতে এই কমিটি ২০১৫-১৬ সেশনে মেডিকেল ও ডেন্টাল ভর্তি পরীক্ষার প্রশ্ন ফাঁসের অভিযোগ সত্য বলে রিপোর্ট করে এবং নতুন করে ভর্তি পরীক্ষা গ্রহণের সুপারিশ করে।
প্রশ্নফাঁসের বিপক্ষে পুনরায় পরীক্ষার জন্য একদল শিক্ষার্থী আন্দোলন করলেও সেই আন্দোলন সফল হয়নি। তদন্ত কমিটির সুপারিশ মতে নতুন করে কোন পরীক্ষা নেয়া হয়নি বরং শিক্ষার্থীদের আন্দোলনকে সরকারের পক্ষ থেকে অযৌক্তিক বলা হয়ে এসেছে।
২০১৭ সালে ঢাকা বিশ্ববিদ্যালয়ের ঘ ইউনিটের প্রশ্ন ফাঁসের অভিযোগ আনা হয়। পরীক্ষার আগের রাতে ফাঁস হওয়া এই প্রশ্নেই স্নাতক (সম্মান) শ্রেণীর ভর্তি পরীক্ষা গ্রহণ হলে সমালোচনা তীব্রতা লাভ করে। অবশ্য ঢাকা বিশ্ববিদ্যালয় কর্তৃপক্ষ এই ঘটনা অস্বীকার করে এসেছে।

সঠিক অনুচ্ছেদ শিরোনাম কোনটি?
titleA. আইন ও শাস্তি
titleB. সমালোচনা ও প্রতিক্রিয়া
titleC. বিদ্যালয় ও কলেজ পর্যায়ের পরীক্ষার প্রশ্ন ফাঁস
titleD. বিশ্ববিদ্যালয় ও মেডিকেল ভর্তি পরীক্ষার প্রশ্ন ফাঁস
উত্তর: titleD
"মুঘল-ই-আজম" চলচ্চিত্রের বিষয়বস্তু পারিবারিক ইতিহাসকে কেন্দ্র করে যেখানে পিতা-পুত্রের বৈপরীত্য দেখানো হয়েছে তাদের কর্তব্যবোধে পরিবার ও জনসাধারণের প্রতি, এবং নারীদের মধ্যকার বিশেষত রাজগণিকাদের অন্তকোন্দল লক্ষণীয়। "ফ্লিমিং দ্য গডসঃ রিলিজিয়ন এ্যান্ড ইন্ডিয়ান সিনেমা" বইয়ের লেখক র‍্যাচেল দ্যয়ার এর মতে, এই চলচ্চিত্রে মুলত মুসলমান ও হিন্দু ধর্মের মধ্যকার ধর্মীয় সহিঞ্চুতা প্রাধযান্য দেয়া হয়েছে। উদাহরণ হিসেবে হিন্দু রাণী জোদাবাঈ এর মুস্লিম শাসক আকবরের বিচারালয়ে উপস্থিতি, আনারকলি কর্তৃক হিন্দু ধর্মীয় ভক্তিমুলক গান পরিবেশন, এবং জন্মাষ্টমী উদযাপনের অনুষ্ঠানে আকবরের উপস্থিতি ও এসময় আকবরকে কৃষ্ণের একটি প্রতিমাকে দোল খাওয়াতে দেখা যায়। চলচ্চিত্র সমালোচক মুকুল ক্যাসাভ্যান উল্লেখ করেন যে, হিন্দু-মুসলিম প্রেমের এমন কোন সিনেমার কথা তিনি স্মরণ করতে পারেন না যেখানে নারী চরিত্র (জোদাবাঈ) হিন্দু। পন্ডিত ভাস্কর এবং এ্যালান চলচ্চিত্রটিকে "ইসলামি সংষ্কৃতির" "ত্যাবলিঁও ভিভ্যান্ত" বলে আখ্যায়িত করেছেন, যা এই চলচ্চিত্রের জৌলুসপূর্ণ সেট, সংগীতের মাধুর্যপূর্ণ দৃশ্যায়ন যেমন; কাওয়ালির দৃশ্য, ও কাব্যিকতাময় উর্দু সংলাপ যথার্থ বলে বিবেচিত। এই চলচ্চিত্রে শুধুমাত্র সাজ-পোশাক নয় জটিল ফার্সি সংলাপও মুসলিম শাসকশ্রেণীকে আলাদা লরে রেখেছে সাধারণের থেকে।"

সঠিক অনুচ্ছেদ শিরোনাম কোনটি?
titleA. সঙ্গীত
titleB. কাহিনীসংক্ষেপ
titleC. থিম
titleD. কাস্টিং
উত্তর: titleC
প্রাচীন কাল থেকেই সম্মোহন বিদ্যা প্রচলিত রয়েছে মানব সমাজে। সে কালে এই বিদ্যাকে যাদুবিদ্যা বা অলৌকিক ক্ষমতা বলে মানুষ বিশ্বাস করত। অষ্টাদশ শতকে সম্মোহন বিদ্যার নামকরণ হয় ‘মেজমেরিজম’। অষ্ট্রিয়ার ভিয়েনা শহরের ড. ফ্রাণ্ডস্ অ্যান্টন মেজমার সম্মোহন বিদ্যার চর্চা শুরু করেন। ফলে এর ব্যাপক প্রচার শুরু হয় এবং ডাক্তারবাবুর নামানুসারে সবাই একে ‘মেজমেরিজম’ বলতে থাকে।

সঠিক অনুচ্ছেদ শিরোনাম কোনটি?
titleA. নামকরণ
titleB. কার্যপদ্ধতি
titleC. ইতিহাস
titleD. ব্যবহার
উত্তর: titleC
১৭৮৯ সালে, বেঙ্গল প্রেসিডেন্সি বৃহৎ আন্দামানএর দক্ষিণ পূর্ব উপসাগরে, চাথাম দ্বীপে, একটি নৌ-ঘাঁটি এবং কয়েদি উপনিবেশ স্থাপন করেছিল। বসতিটি এখন পোর্ট ব্লেয়ার নামে পরিচিত (বোম্বাই মেরিন লেফটেন্যান্ট আর্কিবল্ড ব্লেয়ারের নামানুসারে, যিনি এটি প্রতিষ্ঠা করেছিলেন)। দুই বছর পরে, উপনিবেশটি বৃহৎ আন্দামানের উত্তর-পূর্ব অংশে স্থানান্তরিত করা হয়েছিল এবং অ্যাডমিরাল উইলিয়াম কর্নওয়ালিসের নামানুসারে কর্নওয়ালিস বন্দর করা হয়েছিল। যাইহোক, কয়েদি উপনিবেশে অনেক রোগ এবং মৃত্যুর ঘটনা ঘটে এবং সরকার ১৭৯৬ সালের মে মাসে এটি বন্ধ করে দেয়।

১৮২৪ সালে, কর্নওয়ালিস বন্দর, প্রথম বার্মিজ যুদ্ধে সৈন্য বহনকারী যুদ্ধজাহাজের বহরের মিলনস্থান ছিল। ১৮৩০ এবং ১৮৪০ এর দশকে, আন্দামানে অবতরণকারী বিধ্বস্ত জাহাজের নাবিকদের প্রায়শই স্থানীয়রা আক্রমণ করে হত্যা করেছিল এবং দ্বীপপুঞ্জের অধিবাসীদের নরখাদক মনে করা হত। ১৮৪৪ সালে একই ঝড়ে পড়ে, ভারত এবং অস্ট্রেলিয়ার মধ্যে পণ্য ও যাত্রী পরিবহনের সময়, " রনিমেড " এবং " ব্রিটন " এর ক্ষতি, এবং স্থানীয়দের দ্বারা অবিচ্ছিন্নভাবে আক্রমণ, ব্রিটিশ সরকারকে সাবধান করে তুলেছিল। সরকার, ১৮৫৫ সালে, দ্বীপপুঞ্জের উপর কয়েদি উপনিবেশে সহ আরেকটি বসতি স্থাপনের প্রস্তাব করেছিল, তবে ১৮৫৭ সালের সিপাহী বিদ্রোহের ফলে এর নির্মাণে বিলম্ব হয়। কিন্তু, বিদ্রোহের পর ব্রিটিশরা এত সিপাহীকে বন্দী করে যে, আন্দামানে নতুন বসতি এবং জেলের প্রয়োজন জরুরিভাবে দেখা দিয়েছিল। বন্দীদের শ্রম ব্যবহার করে ১৮৫৭ সালের নভেম্বর মাসে পোর্ট ব্লেয়ারে নির্মাণ কাজ শুরু হয়েছিল। এই সময় নিকটস্থ একটি নোনা জলাকে পরিহার করে কাজ শুরু হয়েছিল, মনে করা হয়েছিল এটি কর্নওয়ালিস বন্দরের পূর্ববর্তী অনেক সমস্যার উৎস।

১৮৫৯ সালের ১৭ই মে আন্দামানের আরেকটি বড় দিন ছিল। বৃহৎ আন্দামানী উপজাতি এবং ব্রিটিশদের মধ্যে অ্যাবারডিনের যুদ্ধ হয়েছিল। 
যারা প্রাণ হারিয়েছিল তাদের শ্রদ্ধা নিবেদন করে আন্দামান জল ক্রীড়া কমপ্লেক্সে একটি স্মৃতিসৌধ তৈরি করা হয়েছে। বিদেশী আগ্রাসনের ভয়ে এবং সেলুলার জেল থেকে পালানো আসামির সহায়তায়, বৃহৎ আন্দামানীরা ব্রিটিশ ঘাঁটি আক্রমণ করেছিল। কিন্তু তারা সংখ্যালঘু হয়ে পড়েছিল এবং সদলে নিহত হয়। পরে, জানা গিয়েছিল যে দুধনাথ নামে একজন পালিয়ে আসা আসামি পক্ষ পরিবর্তন করে উপজাতিদের পরিকল্পনা সম্পর্কে ব্রিটিশদের জানিয়ে দেয়। আজ, উপজাতিটি জনসংখ্যা প্রায় ৫০ জন এবং তাদের মধ্যে ৫০% এরও কম প্রাপ্তবয়স্ক রয়েছে। আন্দামান দ্বীপপুঞ্জের সরকার এই উপজাতির সংখ্যা বৃদ্ধি করার চেষ্টা করছে।

সঠিক অনুচ্ছেদ শিরোনাম কোনটি?
titleA. ব্রিটিশ উপনিবেশ
titleB. তথ্যসূত্র
titleC. ইতিহাস
titleD. ব্যুৎপত্তি
উত্তর: titleA
লর্ডস টেস্টসহ ভারত দল ২৫টি প্রথম-শ্রেণীর খেলায় অংশগ্রহণ করে। ১৭টি কাউন্টি চ্যাম্পিয়নশীপ দলের সবগুলোর বিপক্ষে খেলে। তন্মধ্যে, গ্ল্যামারগন ও ল্যাঙ্কাশায়ারের বিপক্ষে সফরকারীরা দুইবার প্রতিদ্বন্দ্বিতায় অবতীর্ণ হয়েছিল। অন্য ছয়টি প্রথম-শ্রেণীর দলের মধ্যে - মেরিলেবোন ক্রিকেট ক্লাব (এমসিসি), কেমব্রিজ বিশ্ববিদ্যালয়, অক্সফোর্ড বিশ্ববিদ্যালয়, ডান্ডির ফোর্টহিলে স্কটল্যান্ড, ফোকস্টোনের চেরিটন রোডে ইংরেজ একাদশ ও স্কারবোরা উৎসবে নর্থ মেরিন রোড গ্রাউন্ডে এইচ. ডি. জি. লেভেসন গাওয়ার একাদশের বিপক্ষে অংশ নেয়।
ঐ দলগুলোর বিপক্ষে দুইজন ভারতীয় খেলোয়াড় ভারতের পক্ষে অংশগ্রহণ করেননি। তারা হলেন দিলীপসিংজী ও ইফতিখার আলি খান পতৌদি। উভয়েই ইংল্যান্ডের পক্ষে খেলেছিলেন। তবে, তারা নিজ কাউন্টি দল সাসেক্স ও ওরচেস্টারশায়ারের সদস্যরূপে ভারতের বিপক্ষে খেলেছিলেন। মে মাসে এমসিসির বিপক্ষে তৃতীয় ও খেলার শেষদিনে আবহাওয়ার কারণে ফলাফল আসেনি। খেলাটি ড্রয়ে গড়ালেও নায়ডু তার ক্রীড়াশৈলী প্রদর্শন করেছিলেন। তার সংগৃহীত অপরাজিত ১১৮ রানের ইনিংসটি দলের মোট সংগ্রহের অর্ধেকেরও বেশি ছিল। গুহ এ প্রসঙ্গে বলেন যে, এ সফরে এটিই তার সেরা ইনিংস ছিল। একটি ছক্কা ‘ক্রিকেট স্বর্গ’ অতিক্রম করে বাইরে চলে যায়।

ইংল্যান্ড বাদে ভারতের শক্ত প্রতিপক্ষ ছিল কাউন্টি চ্যাম্পিয়ন ইয়র্কশায়ার দল। ভারতীয় একাদশ হ্যারোগেটে সেন্ট জর্জেস রোডে তাদের মুখোমুখি হয়। ১৬ থেকে ১৯ জুলাই তারিখে অনুষ্ঠিত ঐ খেলায় তারা ছয় উইকেটের ব্যবধানে পরাজিত হয়েছিল। তুলনামূলকভাবে কম শক্তিধর দল নিয়ে ইয়র্কশায়ার মাঠে নেমেছিল। হার্বার্ট সাটক্লিফ খেলেননি। এরপর প্রথম দিনেই মরিস লেল্যান্ড আহত হলে দশজন ব্যাটিং করে। টসে ইয়র্কশায়ার জয় পায় ও ফিল্ডিংয়ের সিদ্ধান্ত নেয়। শনিবারের ঐ খেলায় নাওমল জিওমালের ৪৮ রানের কল্যাণে দলটি ১৬০ রানে অল-আউট হয়। হেডলি ভেরিটি ৬৫ রান খরচায় পাঁচ-উইকেট পান। দিন শেষে ইয়র্কশায়ার ১৪/২ করে। সোমবার দলটি ১৬১/৮ তুলে ইনিংস ঘোষণা করে। ভারত দল জর্জ ম্যাকাউলি ও হেডলি ভেরিটির তোপে পড়ে। ম্যাকাউলি তার খেলোয়াড়ী জীবনের ব্যক্তিগত সেরা বোলিং পরিসংখ্যান ৮/২১ পান। ভারতের দ্বিতীয় ইনিংস মাত্র ২৫ ওভারব্যাপী স্থায়ী হয় ও মাত্র ৬৬ রানে গুটিয়ে যায়। স্মর্তব্য যে, নাজির আলী ৫২ রানের মূল্যবান অর্ধ-শতকের ইনিংস খেলেছিলেন। পরবর্তী সর্বোচ্চ সেরা ছিল অতিরিক্ত ৫ রান। মঙ্গলবার সকালে ইয়র্কশায়ার ৬৮/৪ তুলে জয় তুলে নেয়।

হ্যারোগেটে বাজে অভিজ্ঞতা লাভের পর ২০ থেকে ২২ জুলাই লর্ডসে অনুষ্ঠিত খেলায় মিডলসেক্সের বিপক্ষে দূর্দান্ত খেলে ভারতীয় দল। খেলাটি ড্রয়ে পরিণত হলেও ৪০৯/৭ রান তুলে ইনিংস ঘোষণা করে। এরপর মিডলসেক্সকে ফলো-অনে ফেলে। জিওমল ও নায়ডু - উভয়েই সেঞ্চুরির দেখা পান। সফরের শেষ পর্যায়ে ভারত দলের আঘাত সমস্যা পূর্ণাঙ্গ আকার ধারণ করেছিল। সেপ্টেম্বরে ফোকস্টোনের খেলায় ইংরেজ একাদশের বিপক্ষে ইনিংস ও ৪০ রানের ব্যবধানে পরাজয়বরণ করে। ঐ দলটি টেস্ট মানের ছিল না। ইংল্যান্ডে সর্বশেষ খেলা হিসেবে স্কারবোরা উৎসবে লেভেসন গাওয়ার একাদশের মুখোমুখি হয়। আবারও দলটি বিপর্যয়কর অবস্থার মুখোমুখি হয়। তবে, আবহাওয়ার কারণে এবার তারা রক্ষা পায়। দ্বিতীয় দিনের পুরোটা সময় নষ্ট হয় ও ড্রয়ে পরিণত হয়।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. প্রভাব
titleC. প্রথম-শ্রেণীর ক্রিকেট
titleD. অন্যান্য খেলা
উত্তর: titleC
যে কর্মধারয় সমাসে ব্যাসবাক্যের মধ্যপদের লোপ হয়, তাকে মধ্যপদলোপী কর্মধারয় সমাস বলে। যেমন: সিংহ চিহ্নিত আসন= সিংহাসন, সাহিত্য বিষয়ক সভা= সাহিত্যসভা, স্মৃতি রক্ষার্থে সৌধ= স্মৃতিসৌধ, ব্রাহ্মণ ধর্মীয় প্রধান পুরোহিত= ব্রাহ্মণ পুরোহিত, জগতের রক্ষাকারী ঈশ্বর= জগদীশ্বর, সূর্য উদয়কালীন মন্ত্র= সূর্যমন্ত্র, মৌ ভর্তি চাক= মৌচাক, গাছকদম= গাছে ফুটিত কদম, সন্ধিগীত= সন্ধি যোগঘটানো গীত,কাঁচা অবস্থায় কলা= কাঁচকলা।চিকিৎসাশাস্ত্র‌‌=চিকিৎসা বিষয়ক শাস্ত্র

সঠিক অনুচ্ছেদ শিরোনাম কোনটি?
titleA. উপমান কর্মধারয়
titleB. অন্যান্য কর্মধারয় সমাস
titleC. উপমিত কর্মধারয়
titleD. মধ্যপদলোপী কর্মধারয়
উত্তর: titleD
১২শ শতাব্দীতে শহরের প্রথম ধাপের দেয়ালের পাশে একটি রোমানস্ক স্থাপত্যের গির্জা নির্মিত হয়। ইতিপূর্বে এখানে শহরের একটি পেরিশ গির্জা ছিল। ১৫শ শতাব্দীতে পূর্বের ভবনের স্থলে বর্তমান গোথিক স্থাপত্যটি এখানে স্থান করে নেয়। ডিউক সিগিসমুন্ড ও মিউনিখের জনগণ এতে পৃষ্ঠপোষকতা করে।

জর্জ ভন হালসবাখ ২০ বছর সময়ের মধ্যে ক্যাথেড্রালটি নির্মাণ করেন। অর্থনৈতিক কারণ ও স্থানীয় পাথরের স্বল্পতার দরুন নির্মাণ উপকরণ হিসেবে এতে ইট ব্যবহার করা হয়। ১৪৬৮ সালে এর নির্মাণকাজ শুরু হয়। ১৪৭৯ সালে নগদ সম্পদ শেষ হয়ে যাওয়ায়, তৎকালীন চতুর্থ পোপ সিক্স্টাস এর জন্য আনুকূল্য প্রদান করেছিল।

দুইটি টাওয়ারের মধ্যে উত্তরের টাওয়ারটি উঁচু, যেখানে দক্ষিণের টাওয়ারটির এর থেকে ছোটো। টাওয়ার দুটি ১৪৮৮ সালে নির্মাণ শেষ হয়। ১৪৯৪ সালে গির্জা খুলে দেওয়া হয়। তবে অর্থ স্বল্পতার কারণে গোথিক শৈলির বৈশিষ্ট্য অনুযায়ী কৌণিক চূড়া নির্মাণ সম্পন্ন করা সম্ভব হয় নি। ফলে ১৫২৫ সাল পর্যন্ত টাওয়ারের নির্মাণ অসমাপ্ত ছিল। হার্টমান স্কেডেল তার বিখ্যাত "মিউনিখ ক্রনিকলে" ("স্কেডেল'স ওয়ার্ল্ড ক্রনিকল" নামে পরিচিত) উন্মুক্ত টাওয়ার সহ মিউনিখের দৃশ্য ছাপিয়েছিলেন। বৃষ্টির পানি ভেতরে প্রবেশ করায় এবং টাওয়ারের ছাদে পানি জমার কারণে বাজেটের মধ্যে নির্মাণ সমাপ্তের সিদ্ধান্ত নেওয়া হয়। এর ফলে টাওয়ার দুটির উপরে গম্বুজ নির্মিত হয় যা গির্জার আলাদা বৈশিষ্ট্য হয়ে উঠে। গম্বুজের নকশা জেরুসালেমের কুব্বাত আস-সাখরার আদলে প্রণীত হয়েছিল। যার ফলে এতে বাইজেন্টাইন স্থাপত্যের আদল সৃষ্টি হয়, যা সেই সময়ে ভূলবশত সলোমনের মূল মন্দির বলে বিবেচিত হয়েছিল।

ভবনের আয়তন প্রায় ঘন মিটার। এখানে একসঙ্গে প্রায় ২০,০০০ মানুষ দাঁড়াতে পারত। পরবর্তীতে সাধারণ মানুষের জন্য গির্জায় বেঞ্চের ব্যবস্থা করা হয়েছিল। এটি একটি শহরের জন্য অসাধারণ ছিল যে, এটি ছাড়াও পাশাপাশি অন্য (প্রথম) প্যারিশ গির্জা ১৫শ শতাব্দীর শেষের দিকে মাত্র ১৩,০০০ অধিবাসীদের গণনা করা হয়েছিল এবং একটি গির্জা যা একটি সাধারণ (দ্বিতীয়) নগর প্যারিশের জন্য তৈরি করা হয়েছিল।

দ্বিতীয় বিশ্বযুদ্ধের সময় মিত্র বাহিনীর বিমান হামলার ফলে ক্যাথেড্রালের ভবন ভয়াবহ ক্ষতির স্বীকার হয়। এসময় ক্যাথেড্রালের ছাদ ধ্বংস হয়ে যায় এবং একটি টাওয়ার ভয়াবহভাবে ক্ষতিগ্রস্ত হয়। ভবনের ধ্বংস হয়ে যাওয়া অংশ সরানোর সময় ভেতরের অনেক পুরনো মূল্যবান অংশ হারিয়ে যায়।

যুদ্ধের পর কয়েক ধাপে বৃহদাকারে পুনর্নির্মাণ কাজ শুরু হয়। ১৯৯৪ সালে নির্মাণের শেষ ধাপ সমাপ্ত হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. "টিউফেলস্ট্রিট", বা শয়তানের পদচিহ্ন
titleC. স্থাপত্য
titleD. অন্যান্য
উত্তর: titleA
তার লেখালেখির শুরু মাত্র সতেরো বছর বয়সে। তার প্রথম লেখা প্রকাশিত হয় ১৯৬৮-তে অধুনালুপ্ত "মাসিক রহস্য" পত্রিকায়। তারপর থেকে পশ্চিমবঙ্গের বিভিন্ন নামজাদা বাংলা ও ইংরেজি পত্রিকায় তার লেখা প্রকাশিত হয়েছে।তার লেখার প্রধান বিষয় - গোয়েন্দা-রহস্য, থ্রিলার, ভৌতিক-অলৌকিক এবং কল্পবিজ্ঞান। গল্পের বই ছাড়াও তিনি বাংলায় কয়েকটি কিশোরপাঠ্য বিজ্ঞান বিষয়ক গ্রন্থও রচনা করেছেন। পাশাপাশি ব্যবহারিক পদার্থবিদ্যার উপর লেখা তার কিছু ইংরেজি বই রয়েছে। এছাড়া তিনি বিভিন্ন সংকলন গ্রন্থ সম্পাদনার কাজেও নিযুক্ত আছেন। কিছুকাল সম্পাদনা করেছেন "কিশোর বিস্ময়" পত্রিকা।

সঠিক অনুচ্ছেদ শিরোনাম কোনটি?
titleA. সাহিত্যজীবন
titleB. জন্ম এবং শিক্ষাজীবন
titleC. সম্মান ও পুরস্কার
titleD. কর্মজীবন
উত্তর: titleA
১৯২৭ থেকে ১৯৪৮ সাল পর্যন্ত প্রথম-শ্রেণীর ক্রিকেট জীবন চলমান ছিল তার। ১৯৩০-এর দশকে অন্যতম ধ্রুপদী ক্রীড়াশৈলীর অধিকারী সেরা ব্যাটসম্যানের মর্যাদা লাভ করেছিলেন চার্লি বার্নেট। ডানহাতে মারকুটে উদ্বোধনী ব্যাটসম্যান হিসেবে খেলতেন। গ্লুচেস্টারশায়ারের নিয়মিত খেলোয়াড়ের মর্যাদা পেয়েছিলেন ও খেলোয়াড়ী জীবন শুরুকালে মাঝারিসারিতে ব্যাটিংয়ে নামতেন তিনি। ১৯৩২ সালে খাঁটিমানের উদ্বোধনী ব্যাটসম্যান এ. ই. ডিপার অবসর গ্রহণ করলে তিনি ঐ স্থানে চলে যান ও নিজেকে তুলে ধরতে সচেষ্ট হন। এভাবেই তিনি নিজেকে গড়ে তুলেন। পাশাপাশি শক্ত প্রতিরক্ষা ব্যূহ ব্যবস্থা গড়ে তুলে ড্রাইভ ও কাট মারতেন। এছাড়াও ব্যবসায়ের সাথে সংশ্লিষ্ট ছিলেন। তবে, অনেকক্ষেত্রে আত্মরক্ষামূলক প্রবৃত্তিরও অধিকারী ছিলেন তিনি।

মে, ১৯৩৩ সালে কাউন্টি ক্রিকেটে প্রথম সেঞ্চুরি করেন। আগস্টে সমারসেটের বিপক্ষে ১১১ ও ৯৩ রান তুলেন। ঐ মৌসুম শেষে ২,২৮০ রান তুলে দুই হাজার রানের মাইলফলক স্পর্শ করেন। তবে, শুরুতেই আউট হবার বাতিক রয়েছে তার। একবার ক্রিজে টিকে গেলে তাকে আউট করা বেশ কঠিন ব্যাপার ছিল। স্ট্রোক প্লেতে নিজের শক্তিমত্তার পরিচয় দেন। বামহাতে মিডিয়াম পেস বোলিং করেছেন।

বালুকাময় ব্রিস্টলের উইকেটেও ড্রাইভের ফুলঝুড়ি ছুটিয়ে দলীয় সঙ্গীদেরকে বিস্ময়াচ্ছন্ন করেন। খেলায় ধারাবাহিকতা না থাকলেও ১৯৩৩ থেকে ১৯৪৮ সালের মধ্যে সর্বমোট ৪৮টি সেঞ্চুরি করেছিলেন। ৩৬-এর অধিক গড়ে রান সংগ্রহ করেন। চারবার দুই হাজার রানের মাইলফলক স্পর্শ করেন। কেবলমাত্র দুই মৌসুমে দেড় হাজার রানের মাইলফলকে পৌঁছুতে পারেননি চার্লস বার্নেট। তবে, তার খেলোয়াড়ী জীবনের উল্লেখযোগ্য বৈশিষ্ট্য ছিল যে, গ্লুচেস্টারশায়ার কিংবা ইংল্যান্ড দলে নিয়মিতভাবে উদ্বোধনী ব্যাটসম্যান হিসেবে খেলতে পারেননি।

কাউন্টি ক্রিকেটে চমৎকার ক্রীড়াশৈলী প্রদর্শনের স্বীকৃতিস্বরূপ ১৯৩৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হয়েছিলেন চার্লি বার্নেট।

পরিপক্ক বছরগুলোয় কাউন্টি ক্রিকেটে প্রায়শই উঁচু হাতে বিরাট রান সংগ্রহের দিকে ধাবিত হতেন। ১৯৩৪ সালে সমারসেটের বিপক্ষে এগারো ছক্কা সহযোগে ১৯৪ রান তুলেছেন। ঐ বছরগুলোয় তিনি কার্যকরী সংরক্ষিত বোলার হিসেবে মিডিয়াম পেসের চেয়ে কম মানের লেগ কাটার সহযোগে বোলিং করতেন। ১৯৪৭ সালে বোলিং গড়ে নবম স্থান দখল করেন। ৫০ উইকেট পেয়েছিলেন তিনি। ৩০.৯৮ গড়ে ৩৯৪ উইকেট এবং ৩২.৭১ গড়ে ২৫,৩৮৯ রান তুলেছেন।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. শৈশবকাল
titleD. কাউন্টি ক্রিকেট
উত্তর: titleD
শাওমি স্মার্টফোন বিক্রির ক্ষেত্রে, শাওমি অন্যান্য স্মার্টফোন নির্মাতা যেমন- স্যামসাং এবং অ্যাপল থেকে ভিন্ন কৌশল অবলম্বন করে থাকে। লেই জুন, শাওমির প্রধান নির্বাহী কর্মকর্তা (সিইও) উল্লেখ করেন যে, কোম্পানিটি ফোনের দাম প্রায় তৈরি খরচের সমানই রাখে, যদিও এ ক্ষেত্রে ফোনের গুণগত মান এবং কর্মক্ষমতা অন্যান্য প্রিমিয়াম স্মার্টফোনের তুলনায় কোনও অংশে কম নয়। কোম্পানিটি এছাড়াও ফোন সংক্রান্ত অন্যান্য পেরিফেরাল ডিভাইস, স্মার্ট হোম পণ্য, অ্যাপস, অনলাইন ভিডিও এবং থিম ইত্যাদি বিক্রি করে মুনাফা অর্জন করে থাকে।

সঠিক অনুচ্ছেদ শিরোনাম কোনটি?
titleA. মি টিভি (স্মার্ট টিভি লাইন)
titleB. ব্যবসার পলিসি
titleC. এমআই সিরিজ
titleD. ইতিহাস
উত্তর: titleB
বাংলাদেশ সেনাবাহিনীর কিছু নিম্নপদস্থ কর্মকর্তা ১৯৭৫-এর ১৫ই আগস্টের অভ্যুত্থান পরিচালনা করে। তাদের নেতৃত্বে ছিল মেজর শরীফুল হক (ডালিম) বীর উত্তম, মেজর সৈয়দ ফারুক রহমান এবং মেজর রশিদ। এই অভ্যুত্থানের ফলে মৃত্যুবরণ করেন দেশটির তৎকালীন রাষ্ট্রপতি শেখ মুজিবুর রহমান, তার পুরো পরিবার (দুই মেয়ে শেখ হাসিনা এবং শেখ রেহানা জার্মানিতে অবস্থানের কারণে বেঁচে যান) এবং কয়েকজন মন্ত্রী ও আওয়ামী লীগের নেতা। এই অভ্যুত্থানের সাথে সেনাবাহিনীর শীর্ষস্থানীয় কোনো কর্মকর্তা জড়িত ছিলেন না।

সঠিক অনুচ্ছেদ শিরোনাম কোনটি?
titleA. ১৯৭৭-১৯৮০ সালের সামরিক অভ্যুত্থান সমূহ
titleB. ১৯৭৫ সালের সামরিক অভ্যুত্থান সমূহ
titleC. ১৫ই আগস্ট
titleD. ৩রা নভেম্বর
উত্তর: titleC
২০০২ সালের গোড়ার দিক থেকে কোনাক্রির অধিবাসীদের জন্য বিদ্যুৎ এবং পানি বিচ্ছিন্ন হওয়া প্রতিদিনের বোঝা। সরকারি ও বিদ্যুৎ কোম্পানির কর্মকর্তারা রাজধানীতে জলবিদ্যুৎ সরবরাহের ব্যর্থতার ধারাবাহিকতার জন্য পুরনো যন্ত্রপাতির ব্যর্থতা এবং ফেব্রুয়ারি ২০০১-এর খরাকে দোষারোপ করে। সরকারের সমালোচকেরা ২০০২ সালের শুরুতে ভুল ব্যবস্থাপনা, দুর্নীতি এবং বিদ্যুৎ সংস্থার ফরাসি অংশীদারকে প্রত্যাহারের কথা উল্লেখ করেছেন। , রাতের শহরে বেশিরভাগ ট্রাফিকে আলো নেই।

কোনাক্রির সংকটের কারণে জনপ্রিয় রাষ্ট্রপতি লানসানা কনটের শাসনামলের বিরুদ্ধে সরকার বিরোধী বিক্ষোভ, ধর্মঘট, এবং সহিংসতার হয়েছিল এবং এপ্রিল ২০০৪ সালে প্রধানমন্ত্রী ফ্রাঙ্কো লনসোনি পল এর পদত্যাগের পর পরবর্তী প্রধানমন্ত্রী সেলু ডালিন ডায়ালো এবং ইউজেন ক্যামারা নিয়োগ পায়। ২০০৭ সালের জানুয়ারী-ফেব্রুয়ারিতে একটি সাধারণ ধর্মঘটে সহিংসতা পৌঁছেছিল, যেটিতে সেনাবাহিনী প্রতিবাদকারীদের মুখোমুখি হওয়ায় একশত এর বেশি লোকের মৃত্যুর ঘটনা ঘটেছিল।

সঠিক অনুচ্ছেদ শিরোনাম কোনটি?
titleA. অবকাঠামো সংকট
titleB. ইতিহাস
titleC. অর্থনীতি
titleD. সরকার ও প্রশাসন
উত্তর: titleA
দিদাত ১৯১৮ সালে সুরাত, বোম্বে প্রেসিডেন্সি শহরে ব্রিটিশ ভারতে জন্মগ্রহণ করেন। তার পিতা খুব শীঘ্রই তার জন্মের পর দক্ষিণ আফ্রিকা প্রবাসি হন। ৯ বছর বয়সে, দিদাত তার পিতার সাথে যোগ দিতে ভারত ছাড়েন। তার মাতা তার চলে যাওয়ার মাত্র কয়েক মাস পর মারা যান। সাউথ আফ্রিকাতে গিয়ে তিনি একটি স্কুলে ভর্তি হন। সেখানে তিনি ষষ্ঠ শ্রেণি পর্যন্ত লেখাপড়া করেন।

সঠিক অনুচ্ছেদ শিরোনাম কোনটি?
titleA. প্রারম্ভিক ধর্মপ্রচারক কাজ (১৯৪২-১৯৫৬)
titleB. লেখা ও বক্তৃতা
titleC. জীবনী
titleD. প্রাথমিক জীবন (১৯১৮–১৯৪২)
উত্তর: titleD
মির্জাপুর ক্যাডেট কলেজে ক্যাডেটদের জন্য এবং কর্মীদের জন্য একটি হাসপাতাল রয়েছে। সহকারীসহ আর্মি মেডিকেল কর্পসের একজন পূর্ণ-সময়ের ডাক্তারকে এই জন্য নিয়োগ করা হয়। সমস্ত ওষুধ বিনামূল্যে দেয়া হয়। যে কোন বিশেষ প্রয়োজন মেটাতে হাসপাতাল ২৪ ঘণ্টা খোলা থাকে।

জটিল ক্ষেত্রে সরাসরি ঢাকা সেনানিবাসে অবস্থিত সম্মিলিত সামরিক হাসপাতাল কাছে পাঠানো হয়।

সঠিক অনুচ্ছেদ শিরোনাম কোনটি?
titleA. শিক্ষা ব্যবস্থা
titleB. স্বাধীনতা যুদ্ধকালীন সময়
titleC. হাসপাতাল
titleD. অবকাঠামো
উত্তর: titleC
জুন ২০১৮ সালে, জিআরএসই ব্রাজিলিয়ান নৌবাহিনীর "তমান্ডার"-শ্রেণীর ভবিষ্যতের করভেট প্রকল্পের জন্য প্রস্তাব জমা করে। জিআরএসই ফিলিপাইনের প্রস্তাবের সমতুল্য অস্ত্র ও সেন্সর সহ ২,৮০০ টনের সংশোধিত "কামোর্তা" শ্রেণীর জাহাজ প্রদান সম্মতি দেয়। ব্রাজিলের স্থানীয় শিপইয়ার্ডে প্রকল্পটি শেষ করার পরিকল্পনা করা হয়, যার জন্য জিআরএসই স্থানীয় ভাবে উৎপাদনের জন্য সিনেরজি গ্রুপ কর্পোরেটের সাথে অংশ গ্রহণ করে। জিআরএসইর প্রস্তাবটি ২০১৮ সালের অক্টোবরে মনোনয়ন (ডাউন-সিলেক্ট) করা হয়নি।

সঠিক অনুচ্ছেদ শিরোনাম কোনটি?
titleA. ব্রাজিলিয়ান নৌবাহিনী
titleB. রণসজ্জা
titleC. নির্মাণ
titleD. নকশা এবং বর্ণনা
উত্তর: titleA
উন্মুক্ত প্রবেশাধিকার আন্দোলনের প্রথম দিকের ১৬ জন নেতা বুদাপেস্ট ওপেন অ্যাক্সেস ইনিশিয়েটিভে স্বাক্ষর করেছিলেন: এদের মধ্যে ছিলেন বায়োলাইন ইন্টারন্যাশনালের লেসলি চ্যান, ওপেন সোসাইটি ইনস্টিটিউটের দারিয়ুস কাপলিন্সকাস, মেলিসা হ্যাংগারমেন, রিমা কাপ্রাইট এবং ইস্তভ্যান র‍্যাভ; পাবলিক লাইব্রেরি অব সায়েন্সের মাইকেল অ্যাইসেন, ইউনিভার্সিটি কলেজ লন্ডনের ফ্রেড ফ্রেন্ড, নেক্সট পেজ ফাউন্ডেশনের ইয়ানা জেনোভা, ইউনিভার্সিটি দ্য মন্ট্রিঅলের জাঁ-ক্লদ গুয়েডন, ইউনিভার্সিটি অব সাউদাম্পটনের স্টিভেন হার্নাড, স্কলারলি পাবলিশিং অ্যান্ড অ্যাকাডেমিক রিসার্চেস কোয়ালিশন (স্পার্ক)-এর রিক জনসন; ইলেকট্রনিক সোসাইটি ফর সোশ্যাল সায়েন্টিস্টের ম্যানফ্রেডি লা মাননা; ইলেকট্রনিক ইনফরমেশন ফর লাইব্রেরিসের প্রজেক্ট কনসালট্যান্ট মনিকা সেগবার্ট; মিউজিক কানাডার ইনফরমেটিক্স ডিরেক্টর সিডনি ডি সুজা, ইয়ারলহাম কলেজের দর্শনতত্ত্বের অধ্যাপক ও বায়োলাইন ইন্টারন্যাশনালের পিটার সুবার এবং বায়োমেড সেন্ট্রালের জ্যান ভ্যালটেরপ।

২০০২ সালের ১৪ ফেব্রুয়ারি, জনসাধারণের স্বাক্ষরের জন্য বিওএআইয়ের একটি সংস্করণ প্রকাশিত হয়। ২০১৬ সালের ১৪ ফেব্রুয়ারি পর্যন্ত ৫৯৩২ জনের অধিক ব্যক্তি ও ৮৩৭ টির অধিক প্রতিষ্ঠান এতে স্বাক্ষর করেছে।

সঠিক অনুচ্ছেদ শিরোনাম কোনটি?
titleA. উন্মুক্ত প্রবেশাধিকারের সংজ্ঞা
titleB. স্বাক্ষরকারী
titleC. উদ্যোগ
titleD. তহবিল
উত্তর: titleB
সেনাবাহিনী যুদ্ধকালীন পরমাণু গবেষণা গ্রহণের আগে ১৯৪২ সালে, রবার্ট ওপেনহাইমার জুনে শিকাগো এবং ক্যালিফোর্নিয়ার বার্কলেতে সম্মেলন করেছিলেন। সেখানে তিনি বিভিন্ন প্রকৌশলী এবং পদার্থবিজ্ঞানী পারমাণবিক বোমা নকশা সংক্রান্ত বিষয় নিয়ে আলোচনা করেছিলেন। একটি বন্দুক জাতীয় নকশা বেছে নেওয়া হয়েছিল, যেখানে একটি "গুলি" গুলি "লক্ষ্য" হিসাবে গুলি চালিয়ে দুটি সাব- সমালোচক জনগণকে একত্রিত করা হত। একটি প্রসারণ-ধরনের পারমাণবিক অস্ত্রের ধারণাটি রিচার্ড টলম্যান পরামর্শ দিয়েছিলেন তবে খুব কম বিবেচনায় এটির প্রতি আকৃষ্ট করেছিলেন। 

ওপেনহাইমার, ১৯৪৩ সালের গোড়ার দিকে তার বিকল্পগুলি পর্যালোচনা করে বন্দুক ধরনের অস্ত্রটিকে অগ্রাধিকার দিয়েছিলেন, তবে পূর্ব-বিস্ফোরণের হুমকির বিরুদ্ধে একটি হেজ হিসাবে, তিনি তদন্তের জন্য শেঠ নেদারমারির অধীনে লস আলামোস ল্যাবরেটরিতে ই-৫ গ্রুপ তৈরি করেন। বোম্বের ফিসাইল উপাদানগুলির ইউনিট ভর বিস্ফোরক ফলনের ক্ষেত্রে ইমপ্লোশন-টাইপ বোমাগুলি উল্লেখযোগ্যভাবে আরও শক্তিশালী করার জরেন্য তিনি দৃঢ় সংকল্পবদ্ধ ছিলেন। কারণ সংকুচিত ফিসাইল উপাদানগুলি আরও দ্রুত এবং তাই আরও সম্পূর্ণ প্রতিক্রিয়া দেখায়। গ্রুপ থেকে সিদ্ধান্ত নেওয়া হয়েছিল যে প্লুটোনিয়াম বন্দুকটি প্রচুর পরিমাণে গবেষণা প্রচেষ্টা গ্রহণ করবে, যেহেতু এটি অন্তত পরিমাণে অনিশ্চয়তার সাথে জড়িত এই প্রকল্প। ধারণা করা হয়েছিল যে ইউরেনিয়াম বন্দুক ধরনের বোমাটি এ থেকে আরও সহজেই রূপান্তরিত হতে পারে। 

বন্দুকের ধরন এবং ইমপ্লোশন-টাইপ ডিজাইনগুলি যথাক্রমে "থিন ম্যান" এবং " ফ্যাট ম্যান " প্রকল্পগুলির কোডনাম ছিল। এই কোডের নামগুলি ম্যানহাটন প্রকল্পে কাজ করা ওপেনহাইমারের প্রাক্তন ছাত্র রবার্ট সার্বার তৈরি করেছিলেন। তিনি তাদের নকশা আকারের উপর ভিত্তি করে তাদের চয়ন করেছেন; "থিন ম্যান" একটি খুব দীর্ঘ ডিভাইস এবং নামটি ড্যাশিল হ্যামেটের গোয়েন্দা উপন্যাস "দ্য থিন ম্যান" এবং একই নামের চলচ্চিত্রের সিরিজ থেকে এসেছে। "ফ্যাট ম্যান" বোমাটি গোল এবং চর্বিযুক্ত হয় এবং এটি "মাল্টিজ ফ্যালকনে" সিডনি গ্রিনস্ট্রির চরিত্রে নামকরণ করা হয়েছিল। " লিটল বয় " সর্বশেষে এসেছিল এবং নামটি কেবল "থিন ম্যান" বোমার বিপরীতে করা হবে। 

সঠিক অনুচ্ছেদ শিরোনাম কোনটি?
titleA. বিশেষ উল্লেখ
titleB. প্রাথমিক সিদ্ধান্ত
titleC. প্রেডিওনেশন
titleD. ডিজাইন ইস্যু
উত্তর: titleB
অনাথ ছাত্রদের পড়ানোর জন্য এই পাইকপাড়া গ্রামে একটি প্রতিষ্ঠানে আছে যেটি "পাইকপাড়া সিদ্দিকিয়া এতিমখানা" নামে পরিচিত। এই প্রতিষ্ঠানটি এই গ্রামের নামটি কে আরো রোশান করেছে। এই প্রতিষ্ঠানটি প্রতিষ্ঠিত হয়েছিল ১৯৮৪ সালে। এখানে প্রায় ২০০ জন ছাত্র একসাথে পড়াশোনা করে। যাদের মধ্যে প্রায়ই ছাত্র অনাথ। তাদের থাকা-খাওয়া-পড়াশোনা থেকে শুরু করে সমস্ত কিছুই বহন করে এই পাইকপাড়া এতিমখানা।

সঠিক অনুচ্ছেদ শিরোনাম কোনটি?
titleA. ১পাইকপাড়া সিদ্দিকিয়া এতিমখানা
titleB. কর্মসংস্থান
titleC. শিক্ষা
titleD. ২পাইকপাড়া এফপি স্কুল
উত্তর: titleA
ব্রাজিলে বিস্তুত ও বৈচিত্রময় পরিবহন ব্যবস্থা বিদ্যমান। জনপরিহন ও পণ্যপরিবহনে মূলত সড়ক পথই ব্যবহৃত হয়। ২০০২ সালের হিসাব অনুযায়ী ব্রাজিলের বিদ্যমান সড়ক পথের মোট দৈর্ঘ্য্য ১৯ লক্ষ ৯০ হাজার কিলোমিটার (১২ লক্ষ ৩০ হাজার মাইল)। ১৯৬৭ থেকে ২০০২ সাল পর্যন্ত ৩৫ বছরে দেশটিতে পাকাকৃত সড়কের দৈর্ঘ্য্য ৩৫,৪৯৬ কিলোমিটার (২২,০৫৬ মাইল) থেকে বেড়ে হয়েছে ১,৮৪,১৪০ কিলোমিটার (১,১৪,৪২৫ মাইল)।

সড়ক পথের সম্প্রসারণের দিকে বেশি নজর দেওয়ায় ১৯৪৫ সাল থেকে ধীরে ধীরে ব্রাজিলের রেলপরিবহন ব্যবস্থার পরিধি সংকুচিত হয়েছে। ১৯৭০ সালে দেশটির রেললাইনের সর্বমোট দৈর্ঘ্য্য ছিলো ৩১,৮৪৮ কিলোমিটার (১৯,৭৮৯ কিলোমিটার), এবং ২০০২ সালে এসে এই দৈর্ঘ্য্য হয় ৩০,৮৭৫ কিলোমিটার (১৯,১৮৬)। রেলওয়ে ব্যবস্থার বেশিরভাগ অংশ সরকারি মালিকানাধীন ফেডারেল রেইলরোড কর্পোরেশনের আয়ত্তাধীন। কিন্তু ১৯৯৭ সালে সরকার ৭টি লাইন বেসরকারি মালিকানায় ছেড়ে দেয়। সাঁউ পাইলু মেট্রা ব্রাজিলের প্রথম পাতাল রেল পরিবহন ব্যবস্থা। অন্যান্য পাতাল রেল পরিবহন ব্যবস্থার মধ্যে আছে রিউ দি জানেইরু, পর্তু আলেগ্রে, হেসিফি, বেলু হরাইজন্তে, ব্রাসিলিয়া, তেরেসিনা, ফর্তালিজা, এবং সালভাদোর।

ব্রাজিলে প্রায় ২,৫০০ বিমানবন্দর ও বিমান অবতরণের স্থান রয়েছে যা যুক্তরাষ্ট্রের পর বিশ্বের দ্বিতীয় সর্বোচ্চ। সাঁউ পাউলু শহরে কাছে অবস্থিত সাঁউ পাউলু-গুয়ারুলহোস আন্তর্জাতিক বিমানবন্দর ব্রাজিলের সর্ববৃহৎ ও ব্যস্ততম বিমানবন্দর। দেশটির অভ্যন্তরীন জনপ্রিয় ও বাণিজ্যিক পরিবহনের একটি বড় ও বৈচিত্রময় অংশ এই বিমানবন্দরে সম্পন্ন হয়। এছাড়াও আন্তজার্তিকভাবে এই বিমান বন্দরটি ব্রাজিলকে বিশ্বের সকল বড় শহরগুলোর সাথে যুক্ত করেছে।

উপকূলের পরিবহন সংযোগগুলো দেশটির স্বত্বন্ত্র অংশ। বলিভিয়া ও প্যারাগুয়ের সান্তোশের বন্দরগুলো মুক্তভাবে ব্যবহারের অনুমতি রয়েছে। ব্রাজিলের ৩৬টি গভীর-জল বন্দর রয়েছে যার মধ্যে সান্তোশ, ইতাজাই, রিউ গ্রাঁদ, পারানাগুয়া, রিউ দি জানেইরু, সেপেতিবা, ভিতোরিয়া, সাউপে, মানাউশ, এবং সাঁউ ফ্রান্সিসকো দু সুই সবচেয়ে গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. পরিবহন
titleC. অর্থনীতি
titleD. ভূ-তত্ত্ব
উত্তর: titleB